**Rådhusplassen** (1) er en plass i Oslo. Plassen ligger foran (sør for) Oslo rådhus og dette har adresse til plassen. Plassen er en del av Havnepromenaden, som ble åpnet i 2015.

Oslo rådhus med Rådhusplassen (midt i bildet) og rådhusbryggene i Pipervika innerst i Oslofjorden. Foto: Wilhelm Joys Andersen 
Statuen av Tordenskiold ser ut over rådhusplassen. Bildehugger: Axel Ender. Oppført: 1901.

Beliggenhet og navn
-------------------

Rådhusplassen har navn etter Oslo rådhus og ligger i Vika, sydvest i Oslo sentrum, mellom rådhuset og Rådhusbryggene i bunnen av Pipervika. Østenden av plassen heter Rolf Strangers plass etter mangeårig ordfører Rolf Stranger, i vestenden mot Vestbanestasjonen heter plassen Brynjulf Bulls plass etter mangeårig ordfører Brynjulf Bull. Vest for rådhuset ligger Kronprinsesse Märthas plass (Rådhushagen) nærmest rådhuset og ut mot Olav Vs plass ut mot Olav Vs gate. De øvrige gatene som munner ut på plasser er, fra sørøst: Akershuskaia, Rådhusgata, Rosenkrantz' gate, Tordenskiolds gate, Hieronymus Heyerdahls gate og Dronning Mauds gate.

Historie
--------

I 1939 vant billedhoggerne Emil Lie og Per Hurum konkurransen om utsmykking av Rådhusplassen. Per Hurums to fontenegrupper mot sjøsida, «Mor og barn», med skulpturer av sittende kvinner og barn, ble fullført i 1941 og 1944. Emil Lies fire sittende kvinnefigurer i granitt til midtfeltets hjørner ble satt opp i perioden 1954–58. Fonteneanlegget hans i midten, med basseng og høy granittblokk med bronsegruppe av to kvinnefigurer og to barn som står i ring, stod ferdig i 1960.

Frem til 1961 gikk det trikk over plassen. Det gikk tog over plassen (Havnebanen) frem til 1980 da tunnelen mellom Vestbanestasjonen og Østbanestasjonen åpnet. Europavei 18 gikk i tillegg over plassen i mange år. Alt dette bidro til at Rådhusplassen på 1970- og 80-tallet var en av byens aller mest trafikkerte steder og også et av de mest forurensede. Det var ikke før Festningstunnelen ble åpnet i 1990 at trafikken avtok og plassen ble helt bilfri i 1994. Trikken kom tilbake til plassen 21. august 1995, og er en del av Vikalinjen.

Rosemarkeringen etter terrorangrepene i Norge ble avholdt på Rådhusplassen 25. juli 2011. Året etter ble konserten «Nasjonal minnekonsert 22.7.12», som var en del av minnemarkeringen i Oslo, avholdt på plassen.

* Panorama over Rådhusbryggene i Pipervika, Aker Brygge og annen bebyggelse i Vika, Rådhusplassen, Kontraskjæret ved Akershus festning og deler av Rådhusgata. Klikk på bildet for høyoppløst versjon. Foto: Daniel78, 2008Panorama over Rådhusbryggene i Pipervika, Aker Brygge og annen bebyggelse i Vika, Rådhusplassen, Kontraskjæret ved Akershus festning og deler av Rådhusgata. Klikk på bildet for høyoppløst versjon. Foto: Daniel78, 2008
* Rådhusplassen med fasader langs Rådhusgata og skulpturparken foran rådhuset. Foto: Foretegnet panoramafoto september 2017Rådhusplassen med fasader langs Rådhusgata og skulpturparken foran rådhuset. Foto: Foretegnet panoramafoto september 2017

* Gammelt postkort med trafikk og badefergen Framnæs 5 ved Rådhusplassen Foto: Oslo byarkivGammelt postkort med trafikk og badefergen *Framnæs 5* ved Rådhusplassen Foto: Oslo byarkiv
* Statueparken «Synken», med kvinne- og barneskulpturer av Emil Lie og Per Hurum, på Rådhusplassen med Honnørbrygga mot vannet. Lie utformet fonteneanlegget i midten og de fire hjørneskulpturene.Statueparken «Synken», med kvinne- og barneskulpturer av Emil Lie og Per Hurum, på Rådhusplassen med Honnørbrygga mot vannet. Lie utformet fonteneanlegget i midten og de fire hjørneskulpturene.
* Statueparken «Synken» på Rådhusplassen sett fra sjøsida mot rådhusetStatueparken «Synken» på Rådhusplassen sett fra sjøsida mot rådhuset

Årlige arrangementer
--------------------

Hvert år arrangeres den store konserten VG-lista i regi av NRK P3 og matfestivalen Matstreif på Rådhusplassen.

Annet hvert år avsluttes gateparaden under Norsk Militær Tattoo på Rådhusplassen med konserter og oppvisninger.

Trivia
------

* «Rådhusplassen» er den dyreste eiendommen i den norske utgaven av spillet Monopol.
* 1. juli 1997 hoppet Steinar Hoen 2,36 meter i høyde og satte norsk rekord under et showstevne på Rådhusplassen.

Se også
-------

* Fridtjof Nansens plass
* Rådhuset i Oslo
* Rådhusbryggene
* Havnepromenaden (Oslo)

Referanser
----------

1. ↑  «Oslo kommune – Bydelsoversikt (R)». Oslo kommune. Arkivert fra originalen 29. juli 2014. Besøkt 22. august 2015.
2. ↑  *Norsk kunstnerleksikon* om Per Hurum
3. ↑  *Norsk kunstnerleksikon* om Emil Lie
4. ↑  *Norsk biografisk leksikon* om Emil Lie
5. ↑  Turnésted Oslo, VG-lista. Arkivert 8. januar 2017 hos Wayback Machine. Besøkt 7. januar 2017

Eksterne lenker
---------------

* (en) Rådhusplassen, Oslo – kategori av bilder, video eller lyd på Commons Rediger på Wikidata
* Rådhusplassen – Byens festplass Byarkivet (Oslo kommune)

| * v
* d
* r
Fjordbyen i Oslo |
| --- |
| Strøk fra vest mot øst | Frognerstranda • Filipstad • Tjuvholmen • Aker Brygge • Rådhusplassen • Akershusstranda • Vippetangen • Bjørvika • Sørenga • Grønlia |
| Prosjekter med tilknytning | Sydhavna • Fjordtrikken • Havnepromenaden |

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki **·** GeoNames **·** Sentralt stedsnavnregister
 |